Bologne

Bologne (Bulåggna par bolognês) al è un comun di 387.554 abitants, cjâflûc de omonime Citât metropolitane (BO) e de regjon Emilie-Romagne.

E fo la sede di une des primis universitâts (za dal XI secul), e je ancjemò vuê la mete di un grum di students, che a crein une ricjece culturâl e di ideis gnovis e alternativis, fra lis plui amiradis vie pal mont. Bologne e je cognossude ancje pai siei tors e i puartins (che a rivin a 38 km dome tal centri storic, câs unic tal mont), comprindût il plui lunc dal mont, il Portico di San Luca, che cun 3.500 m e 666 arcs al lee il centri storic dentri lis muris cun la basiliche di San Luche, logade parsore di un cuel e ancjemò vuê obietîf di une vore di pelegrinaçs.

Il patron de citât al è San Petroni, che al cole ai 4 di Otubar.


Categorie:Comuns de Emilie-Romagne
Categorie:Capitâls europeanis de culture
Categorie:Citâts de Italie